“Picas šķēle ar dekānu” – neformāla iepazīšanās ar studiju iespējām MDZF
2025-06-16 08:00 - 10:00 UTC | Dabas mājas, 702. telpā - Jelgavas iela 1, Rīga
Pieteikšanās forma: https://forms.gle/AXyLuBsnykRTW8Zt5
Pasākuma laikā skolēniem būs iespēja tikties ar fakultātes dekānu un akadēmisko personālu, lai sarunas formā uzzinātu vairāk par studiju saturu, karjeras iespējām un studentu dzīvi. Tā ir lieliska iespēja uzdot jautājumus, saņemt atbildes no profesionāļiem un iegūt dziļāku priekšstatu par studiju vidi.
Pasākumā piedalās studiju programmas:
ĶīmijaMāszinībasArodveselība un drošība darbāBiotehnoloģija un bioinženierija
Katram dalībniekam būs iespēja arī individuāli iepazīt konkrēto studiju virzienu. Programmas pārstāvji sniegs ieskatu savā jomā un dalīsies ar ieteikumiem par profesionālo ceļu.
Pasākuma noslēgumā visi dalībnieki atkal pulcēsies kopā uz neformālām sarunām pie picas. Šī tikšanās kļūst par iespēju ne vien izzināt studiju saturu, bet arī sajust piederību akadēmiskajai videi un satikt līdzīgi domājošus jauniešus.
“Picas šķēle ar dekānu” ir pierādījums tam, ka pirmo soli ceļā uz augstāko izglītību var spert vienkārši, dabiski un ar patiesu interesi. Pasākums palīdz jauniešiem pieņemt informētu lēmumu par savas nākotnes virzienu.
